Winter dir ſi widerſeit
Winter dir ſi widerſeit·
wan ich wil beliben·
froͤilich an dem můte·
weidenlich vf minē eit·
wil ich gar vertriben·
diner ſtrenger růte·
wan ich han ſo vro gedingen·
das din grúſe wunder bꝛeit·
in minſ h̾zen hůte·
niender mag gedꝛingē·

Ich wil in dem ſuſe varn·
wer wil mich des wenden·
durch die lieben reinen·
wie moͤcht ich nv weſen arn
ſit ein tag mir ênden·
me ſol des ich meine·
dann ein iar· des wil ich ſingen·
vf den tag mir iſt ſo warn·
wil ieman ver pfenden·
mir nahe gelingen·

Endelich das h̾ze min·
wêppfet in dem libe·
ſam es habe funden
ein neſt volles voͤgellin·
vf gelúckes ſchibe·
ſten ich nu zeſtunden·
miner ſelden meie wunne·
tů genad an mir nu ſchin·
ſo das mir belibe
ſtet der froͤiden bꝛvnne·

Deutsche Philologie
Deutschland
13. Jahrhundert
14. Jahrhundert
Mittelhochdeutsch
Versdichtung
Codex Manesse